**Кыргыз Республикасынын Министрлер Кабинетинин**

**«Өзгөчө корголуучу жаратылыш аймактарына баруунун типтүү тартибин бекитүү жөнүндө****» токтомунун долбооруна**

**негиздеме-маалымат**

**1. Максаты жана милдеттери**

Бул **«**Өзгөчө корголуучу жаратылыш аймактарына баруунун типтүү тартибин бекитүү жөнүндө**»** Кыргыз Республикасынын Министрлер Кабинетинин токтомунун долбоору Кыргыз Республикасынын Жаратылыш ресурстары, экология жана техникалык көзөмөл министрлиги (мындан ары – Министрлик) тарабынан **«**Өзгөчө корголуучу жаратылыш аймактары жөнүндө**»** Кыргыз Республикасынын Мыйзамынын 8, 15-беренелерин ишке ашыруу максатында, ошондой эле **«**Кыргыз Республикасынын Министрлер кабинети жөнүндө**»** Кыргыз Республикасынын конституциялык Мыйзамынын 13 жана 17-беренелерине ылайык иштелип чыккан.

Токтомдун долбоору өзгөчө корголуучу жаратылыш аймактарынын (мындан ары – ӨКЖА) иштөө чөйрөсүндөгү мамилелерди укуктук жөнгө салууга, ресурстардын сакталышын жана калыбына келтирүүнү камсыз кылуу, ошондой эле ӨКЖА системасындагы жаратылышты коргоо мекемелеринин (мекемелер, ӨКЖА субъекттери) бюджетин толтуруу максатына багытталган. ӨКЖА аймагына барууга акы төлөнөт. Аймактарга баруу үчүн акы алуудан түшкөн киреше мыйзамдарда белгиленген тартипте мамлекеттик жаратылышты коргоо мекемелеринин атайын эсептерине түшөт.

ӨКЖАга келген жеке адамдардан жыйым катары түшкөн каражаттар мекеменин кирешесин толуктайт жана экологиялык туризмди коргоо чараларына жана инфраструктурасын өнүктүрүүгө гана жумшалат. Сапатуу инфраструктураны түзүүгө, ӨКЖАга барууну ыңгайлуу жана оңтойлуу кылууга, учурда болгон объектилердин аймактарын көрктөндүрүп кармоого мүмкүнчүлүк пайда болот.

**2. Баяндоочу бөлүгү**

Кыргызстан 22 артүрдүү экосистеманы камтыган эң жогорку туристтик потенциалга ээ. тоо жана тегиз ландшафттардын 160 түрү; аймактын 94%ын тоолор ээлейт, анын 70%ын бийик тоолор түзөт. Атактуу тоо чокуларынын катарына Жеңиш чокусу (7439 м), Ленин чокусу (7134 м), Хан Тенгри чокусу (6995 м) кирет. Эң узун мөңгүлөрүнүн бири "Эңилчек" дүйнөлүк деңгээлдеги эң кооз жер болуп эсептелинет. Кыргыз Республикасында 1923 эң кооз көл бар, алардын ичинен эң негизгиси Ысык-Көл, дүйнөдөгү эң чоң жана эң терең бийик тоолуу көлдөрдүн бири болуп эсептелинет; 40 миңден ашык дарыялар, алардын негизги суу булагы болуп тоо мөңгүлөрүнөн эриген суулары болуп саналат.

Кыргыз Республикасы планетанын 200 артыкчылыктуу экологиялык региондорунун катарына кирет. Республикада бир катар өзгөчө корголуучу жаратылыш аймактары, анын ичинде 1 биосфералык аймак, 10 мамлекеттик жаратылыш коруктары, 13 мамлекеттик жаратылыш парктары, 68 коруктар бар.

Кыргыз Республикасы Улуу Жибек жолунун боюнда жайгашкан, анын жолдорунда 583 тарыхый-маданий эстелик жана археологиялык объект бар, алардын бир бөлүгү (Невакет, Суяб, Баласагын, Сулайман-Тоо) дүйнөлүк мааниге ээ жана ЮНЕСКОнун Бүткүл дүйнөлүк мурастарынын тизмесине киргизилген.

Туризм экономикалык мүмкүнчүлүктөрдү жайылтууда жана инфраструктураны өнүктүрүүдө маанилүү ролду ойнойт, бул өз кезегинде ӨКЖА тармагынын туруктуу өнүгүүсүнө оң таасирин тийгизет.

Жеке адамдар тарабынан өзгөчө корголуучу жаратылыш аймактарына баруу мындай аймактар үчүн белгиленген өзгөчө коргоо режимине ылайык жүргүзүлөт. Белгилүү ӨКЖА үчүн өзгөчөлүктөрдү эске алуу менен ар бир зона үчүн режимдер иштелип чыгат. Зоналар үчүн атайын режим аларга баруунун тартибин жана иш-аракеттерин аныктайт.

Акыркы жылдардагы тажрыйба көрсөткөндөй, көптөгөн туристтер өзгөчө коргоо режиминин талаптарын аткарышпайт, бул өз кезегинде табигый экосистемаларга ашыкча кысым көрсөтүүгө алып келет. Ушул токтомдун долбоору ӨКЖАга баруу акысын тартипке келтирүү жана аныктоо максатында иштелип чыккан. Бул токтомдун аркасында кирүү акысын аныктоого бирдиктүү мамиле иштелип чыгат, ал региондун жашоо минимумуна жараша 0,5% дан 2% га чейин өзгөрүп турат.

Сунушталган долбоор ӨКЖАга баруу тартибин укуктук жөнгө салуудагы ажырымды жоюуга жана «Өзгөчө корголуучу жаратылыш аймактары жөнүндө» Кыргыз Республикасынын Мыйзамынын тиешелүү ченемдерин колдонуунун жана ишке ашыруунун бирдиктүү механизмин түзүүгө багытталган.

Өзгөчө корголуучу жаратылыш аймактарына баруунун ушул тартибин (мындан ары-тартип) кабыл алуу ӨКЖАга барууга акы төлөөнү чогултуу үчүн зарыл болгон укуктук талааны түзүүгө жана ӨКЖА аймагында туристтик инфраструктураны өнүктүрүүгө кошумча мүмкүнчүлүктөрдү берет. Бул өз кезегинде, жаратылышка жөнгө салынбаган таасирди азайтууга мүмкүндүк берет, анткени, ажатканалар сыяктуу негизги ыңгайлуулуктарынын жоктугу туристтерди жаратылышты коргоо мыйзамдарын байкабастан бузуучулардан болууга мажбурлайт.

Кыргыз Республикасынын Президентинин Аппаратынын Жетекчисинин 26-октябрь 2021-жылдын 570 буйругу менен бекитилген Кыргыз Республикасынын Президентинин Иш башкармасынын Регламентинин ченемдерин сактоо максатында чечимдердин бир нече чечимдер каралып чыкты:

1) ошол бойдон калтыруу.

"Өзгөчө корголуучу жаратылыш аймактары жөнүндө" Кыргыз Республикасынын Мыйзамында жарандардын мамлекеттик жаратылыш коруктарынын аймагында болушуна Кыргыз Республикасынын Өкмөтү аныктаган тартипте жол берилери белгиленген.

Министрлер Кабинетинин токтомунун ушул долбоору кабыл алынбаган учурда, ар кандай максаттарда ӨКЖАнын аймагына жеке жактардын келүү тартибинин укуктук жөнгө салууда жоктугу жана боштуктун болушу улантылат.

2) өзгөчө корголуучу жаратылыш аймактарына баруунун типтүү тартибин бекитсин.

ӨКЖАга баруунун типтүү тартибин бекитүү ӨКЖАга баруу тартибин укуктук жөнгө салууда боштуктарды жоюуга мүмкүндүк берет. Ошондуктан, министрлик бул маселени чечүү үчүн тандалып алынган.

**3. Мүмкүн болгон социалдык, экономикалык,**

**укуктук, адам укуктары, гендердик, экологиялык, коррупциялык натыйжалардын божомолдору**

Кыргыз Республикасынын Министрлер Кабинетинин бул токтомунун долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык терс кесепеттерге алып келбейт.

**4. Коомдук талкуулоонун натыйжалары жөнүндө маалымат**

Бул токтомдун долбоору Кыргыз Республикасынын Министрлер Кабинетинин расмий сайтында жана Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталында жарыяланат.

Долбоорду талкуулоо боюнча 2022-жылдын июнь айында илимий органдардын, кызыкдар жактардын, өкмөттүк эмес уюмдардын өкүлдөрүнүн катышуусу менен семинар өткөрүлдү.

**5. Долбоордун мыйзамдарга ылайыктуулугун талдоо**

Сунушталып жаткан Кыргыз Республикасынын Министрлер Кабинетинин токтомунун долбоору колдонуудагы мыйзамдардын нормаларына, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге карама-каршы келбейт.

**6. Муктаждык жана каржылоо булактары жөнүндө маалымат**

Кыргыз Республикасынын Министрлер Кабинетинин бул токтомунун долбоорун кабыл алуу республикалык бюджеттен кошумча финансылык чыгымдарга алып келбейт.

**7. Регулятивдик таасирди талдоо жөнүндө маалымат**

Кыргыз Республикасынын Министрлер Кабинетинин сунушталган токтом долбоору жөнгө салуучу таасирди талдоону талап кылбайт, анткени ишкердик ишти жөнгө салууга багытталган эмес.

**Кыргыз Республикасынын**

**Жаратылыш ресурстар,**

**экология жана техникалык**

**көзөмөл министри Д.А.Кутманова**